Vz. 52 (karabinenn)

KinnigBroDoareKarabinenn damaotomatekMont en-droTennata dre amprest gazoùMunisionoù7,62 × 45 mm (vz. 52)7,62 × 39 mm (vz. 52/57)ProduerienPovažské strojárneČeská zbrojovka Uherský BrodMare krouidigezh1951-1952Mare produiñ1952 - 1959Skouerennoù produetWar-dro 1 milionPerzhioù teknikelVz. 52 / Vz. 52/57Mas4,14 kg / 4,30 kgHirder1.005 mm1.205 mm (gant ar vaionetez dibleget)Hirder ar c'hanol520 mmTizh mont e-maez ar boledoù760 m/s / 735 m/sHed-tenn efedus650 m / 400 mEndalc'hKarger fiñv eeun 10 tenn pourveziet gant klipoùLezennRummad e Bro-C'hallB
Ar vz. 52 ("Stumm 52") zo ur garabinenn damaotomatek produet gant Tchekoslovakia evit arme ar vro adalek 1952.

 Istor ha deskrivadur 
E-pad an Eil Brezel-bed e voe merzet interest ar c'hartouchennoù etre 7,92 × 33 mm Kurz ha meziad ar fuzuilh-arsailh Sturmgewehr 44 diorroet gant an Alamaned. E Tchekoslovakia, evel e broioù all, e voe klasket gant ijinourien gwellaat ar munision alaman, ha diwar o labour e voe krouet ar 7,62 × 45 mm e deroù ar bloavezhioù 1950, hag ar fuzuilh vz. 52 kambret evitañ.
kleiz|thumb|217x217px|Gwarded e Kastell Praha, gante karabinennoù vz. 52.
Evel armoù milourel all eus he mare e rae ar vz. 52 gant kartouchennoù nevez dezhe ur galloud etre, met mirout a rae perzhioù fuzuilhoù bet diorroet a-raok ar brezel, evel ul lamm e koad hag ur vaionetez a c'halled diblegañ. Ur sistem tennata dre amprest gazoù hag ur c'harger fiñv izel e endalc'h (10 tenn) pourveziet gant klipoù he doa The Wonderful Czech Vz. 52 Rifle, The Firearm Blog, 15/05/2015 (lennet d'an 18/01/2026). Ar skouerennoù kentañ a voe produet gant Považské strojárne, met abalamour da ziaesterioù e voe fiziet al labour e Česká zbrojovka Uherský Brod, a reas war-dro ur milion a skouerennoù eus an arm.

E-kreiz ar bloavezhioù 1950 e lakaas an URSS gwask war broioù Pakt Varsovia evit implijout o munisionoù 7,62 × 39 mm, ha rankout a reas Tchekoslovakia en ober adalek 1957, en ur adkambriñ he c'harabinennoù vz. 52, a voe adanvet vz. 52/57 neuze. Adalek 1958 e voe kemeret he flas e arme Tchekoslovakia gant ar fuzuilh-arsailh vz. 58 POPENKER Maxim, Vz.52 and Vz.52/57, Modern Firearms (lennet d'an 18/01/2026).

Karabinennoù vz. 52 a voe kaset d'un nebeud broioù estren, en Angola peurgetket (12.000 skouerenn) GEORGE Edward, The Cuban Intervention in Angola, 1965-1991, Routledge, 2012, 368 p., ISBN 978-0415647106, p. 65. Gwelet eo bet an arm e brezelioù a-vremañ : rebelled a rae gante e brezel diabarzh Siria da skouer Max McGuire, The Syrian Rebels Are Using WHAT? – VZ-52, Second United, 06/08/2016 (diellet).

 Levlennadur 
  Donald Woolley, The vz. 52 Rifle Series: The Czech vz. 52 and vz. 52/57 Rifles: Their History, Use, and Maintenance, emembannadur, 2024, 132 p., ISBN 978-1034855934

 Daveennoù 

Rummad:Karabinennoù
Rummad:Armoù Tchekoslovakia